Pasta

**Pasta** merupakan sejenis mi, dan ia merupakan makanan ruji untuk makanan tradisional orang Itali. Pasta 
dikenal pasti pada tahun 1154 di Sicily.. Pasta dibuat dari tepung gandum jenis durum dijadikan doh (tidak dicampur ragi), dicampur dengan air, kemudian dibentuk menjadi pelbagai bentuk. 
Setiap bentuk tersebut dimasak dan dihidang untuk dijadikan pelbagai jenis hidangan. Ia juga boleh dibuat dari pelbagai jenis tepung bijirin. Telur juga boleh digantikan selain air. Pasta boleh dibahagi kepada dua kategori, kering (*pasta secca*) dan basah (*pasta fresca*). 

## Jenis
Dikatakan terdapat berpuluh-puluh jenis pasta yang terdiri daripada pelbagai saiz dan bentuk. Ada yang panjang, ada yang pendek. Ada juga yang berbentuk unik dan berwarna-warni. 10 Jenis Pasta kegemaran diseluruh dunia: 

#### Macaroni
Berasal daripada perkataan ‘maccheroni’, makaroni adalah pasta pendek berbentuk lengkung seperti huruf C. Ia juga dipanggil pasta ‘elbow’. 

#### Farfalle
Farfalle dalam bahasa Itali bermaksud kupu-kupu. Juga dikenali sebagai pasta ‘bowtie’ kerana bentuknya.

#### Conchieglie
Conchieglie bermakna cangkerang dalam bahasa Itali. Pasta yang berbentuk cangkerang ini wujud dalam pelbagai saiz. 

#### Fettucine
Maksud fettucine ialah ‘riben kecil’ kerana bentuknya yang leper dan panjang berbentuk seperti potongan-potongan riben.

#### Angel Hair
Berbentuk seperti spageti tetapi lebih kecil dan halus seakan mihun. Pasta ini cepat dimasak dan mudah disediakan.

#### Gnocchi
Gnocchi adalah pasta berbentuk bebola atau bujur yang diperbuat daripada kentang, telur dan tepung. 

#### Orzo
Pasta ini boleh digaul dengan sayuran atau sebarang protein dan dijadikan salad.

#### Penne
Pasta ini berbentuk tiub iaitu berlubang di tengah dan dipotong serong dihujungnya. 

#### Ravioli
Ravioli merupakan pasta berbentuk segi empat atau bulat yang berisi inti. 

#### Fusili
Bermakna ‘corkscrew’ dalam bahasa Itali, disebabkan bentuknya. Turut dikenali sebagai pasta ‘spiral’. 
Image:Pasta 2006 1.jpg|Pasta panjang
Image:Pasta 2006 2.jpg|Pasta pendek
Image:Pasta 2006 3.jpg|Pasta pendek
Image:Pasta 2006 4.jpg|Pasta minit (*pastina*, diguna untuk sup)
Image:Pasta 2006 5.jpg|*Pasta all'uovo* (pasta telur)
Image:Pasta 2006 6.jpg|Pasta segar
Image:Pasta 2006 7.jpg|Pasta untuk hidangan *pasta al forno* (pasta bakar)


## Penyimpanan
### Belum dimasak
Pasta yang belum dimasak boleh dikategori kepada dua jenis: 
#### Basah
Jenis ini dbuat dengan telur, tepung pelbagai guna atau "00" tepung rendah gluten. Lebih lembut disebabkan penggunaan telur sebagai bahan ramuan. Hanya perlu suku atau separuh masa saja untuk dimasak. Pasta jenis ini bukan bertujuan untuk dipasarkan, kerana ia tidak tahan lama. 

Pasta basah atau segar ini perlu dimasak segera atau disimpan dalam peti ais, atau dibiar 1 ke 2 minit, dihabukkan dengan tepung supaya ia tidak melekat. Biarkan kering selama 30 minit, dibungkus dan disejukkan sehingga 2 hari. Boleh dibekukan sehingga 2 minggu.

#### Kering

Pasta jenis ini mudah didapati dalam bungkusan-bungkusan di pasar raya. Telur tidak digunakan bertujuan untuk pemasaran yang mengambil tempoh yang lama. Dibuat dari tepung gandum semolina dan air, dijadikan pelbagai bentuk ke dalam acuan. Tidak seperti pasta basah, pasta jenis ini dikering dibawah suhu yang rendah untuk beberapa hari bertujuan kelembapan dapat disejat, maka ia dapat disimpan untuk tempoh yang lama. 

Sesuai dimakan bersama sos Ragù, sup dan kaserol, memandangkan ia tidak berubah bentuk bila dicampur dengan bahan-bahan yang lain. Jangka hayat bagi pasta jenis ini boleh mencapai sehingga 1-2 tahun.

### Dimasak
Pasta yang dimasak tanpa sos, boleh disimpan dalam bekas kedap udara. Tanpa sos, ia boleh bertahan 6-7 hari di dalam simpanan peti ais. Sebelum disimpan didalam peti ais, ia perlu dibasuh dengan air sejuk, kemudian dicampur sedikit dengan minyak zaitun.

### '''Sejuk Beku'''
Pasta sejuk beku disimpan didalam plastik kedap udara dan boleh bertahan sehingga tempoh sebulan bergantung kepada suhu peti sejuk beku.

## Rujukan